
     R E F E R A T  D E  A P R O B A R E
  privind modificarea  Anexei  la  Hotărârea Consiliului Local al Municipiului Brad  nr. 152/2020 privind organizarea comisiilor de specialitate ale
 Consiliului Local al Municipiului Brad, cu modificările
 și completările ulterioare



	Prin adresa înregistrată la Primăria Municipiului Brad sub nr. 12307/10.01.2023,  domnul Bolojan Andrei - Alexandru, consilier local ales pe listele Partidului Social Democrat, și-a prezentat actul de demisie din funcția de consilier local în cadrul Consiliului Local al Municipiului Brad.
	De această demisie Consiliul Local al Municipiului Brad a luat act prin Hotărârea nr. 2 adoptată în ședința extraordinară, convocată de îndată din 19 ianuarie  2023.
	Prin  Încheierea civilă nr. 114/CC/2023,  pronunțată în ședința publică din camera de consiliu din data de 30 ianuarie 2023 în dosarul nr. 143/195/2023 al Judecătoriei Brad, a fost validat mandatul consilierului declarat supleant pe listele Partidului Social Democrat la alegerile locale din anul 2020, doamna Cobori Gabriela – Sorina.
Astfel, consider că se impune modificarea componenţei Comisiei pentru activități științifice, învățământ, sănătate, cultură, protecție socială și de agrement și respectiv a Comisiei pentru administrație publică locală, juridică, apărarea ordinii publice, respectarea drepturilor și libertății cetățenilor, întrucât domnul consilier local, Bolojan Andrei - Alexandru,  făcea parte din acestea.
În contextul celor de mai sus și ținând cont de depunerea jurământului de către doamna Cobori Gabriela – Sorina la începutul ședinței Consiliului Local al Municipiului Brad din data de 23.02.2023, am inițiat prezentul proiect de hotărâre prin care am propus modificarea Anexei la Hotărârea Consiliului Local nr. 152/2020 privind organizarea comisiilor de specialitate ale Consiliului Local al Municipiului Brad, cu modificările și completările ulterioare, în sensul înlocuirii domnului consilier local, Bolojan Andrei - Alexandru, cu  doamna consilier local, Cobori Gabriela - Sorina și îl spun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 124, art. 125 și ale art. 129 alin. 1 din O.U.G. nr. 57/2019 privind Codul administrativ, cu modificările și completările ulterioare.

